Grethe Rytter Hasle

Grethe Berit Rytter Hasle (1920–2013) var en norsk planktolog. Hun var en av de første kvinnelige professorene i naturvitenskap ved Universitetet i Oslo, og spesialiserte seg på studiet av planteplankton.

Livsløp og familie 
Hasle ble født den 3. januar 1920 i Borre som datter av skipsfører Johan Kristian Rytter (1890–1966) og kona Nicoline Olava Nielsen (1885–1976). Hun giftet seg med Hans Martin Hasle og tok navnet hans; han døde i 1971. Hun var bosatt på Ekeberg i Oslo og døde i november 2013.

Karriere 
Hun ble uteksaminert fra Elverum lærerhøgskole i 1942, og tok eksamen ved Universitetet i Oslo i 1949 hvor hun jobbet sammen med Trygve Braarud. I 1950 publiserte hun sin første vitenskapelige artikkel, som bar tittelen Phototactic Vertical Migration in Marine Dinoflagellates. Hun tok dr.philos.-graden i 1968 på avhandlingen An Analysis of the Phytoplankton of the Pacific Southern Ocean.

Hun ble ansatt som dosent ved Universitetet i Oslo i 1961, og var deretter professor i marin botanikk fra 1977 til 1990. Hun var den tredje kvinnelige professoren ved Det matematisk-naturvitenskapelige fakultet, og ble innlemmet i Det Norske Videnskaps-Akademi (DNVA) i 1980; med dette ble hun den eneste kvinnelige forskeren som representerte naturvitenskapene i DNVA. Hun var også gjestestipendiat ved Texas A&M University fra 1968 til 1969. Hun er spesielt kjent for sine studier av planteplankton generelt, og av klassen Bacillariophyceae spesielt. Bacillariophyceae-slekten Haslea er oppkalt etter henne. Hun er også kjent for å revidere den morfologiske taksonomien til slektene Thalassiosira, Nitzschia og Fragilariopsis.

Da hun fylte sytti år ble hun hedret med et festskrift. Hun mottok også Award of Excellence fra Phycological Society of America i 2000, og i 2003 mottok hun Yasumoto Lifetime Achievement Award fra International Society for the Study of Harmful Algae.

Publikasjoner (utvalg)

Referanser

Eksterne lenker 
 

Norske botanikere
Norske marinbiologer
Norske zoologer
Medlemmer av Det Norske Videnskaps-Akademi
Professorer ved Universitetet i Oslo
Alumni fra Universitetet i Oslo
Personer fra Bærum kommune
Personer fra Horten kommune